**DĖL ROKIŠKIO R. PANDĖLIO GIMNAZIJOS VIDAUS STRUKTŪROS PERTVARKYMO IR NUOSTATŲ PATVIRTINIMO**

2021 m. gegužės 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1 punktu, 6 straipsnio 1 ir 5 dalimis, Lietuvos Respublikos švietimo įstatymo 43 straipsnio 4 dalimi, 44 straipsnio 4 dalimi, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendruoju ugdymo planu, patvirtintu Rokiškio rajono savivaldybės tarybos 2021 m. kovo 26 d. sprendimu Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“, Rokiškio rajono savivaldybės taryba n u s p r e n d ž i a:

1. Pertvarkyti nuo 2021 m. rugsėjo 1 d. Rokiškio r. Pandėlio gimnazijos vidaus struktūrą:
	1. įsteigti:
		1. 7 val. 12 min. trukmės per dieną priešmokyklinio ugdymo grupę;

1.1.2. priešmokyklinio ugdymo mokytojo pareigybę, kurios dydis – 1,08 pareigybės;

1.1.3. priešmokyklinio ugdymo mokytojo padėjėjo pareigybę, kurios dydis – 0,75 pareigybės;

1.2. vykdyti ikimokyklinio ir priešmokyklinio ugdymo programas.

2. Patvirtinti Rokiškio r. Pandėlio gimnazijos nuostatus (pridedama).

3. Įgalioti Rokiškio r. Pandėlio gimnazijos direktorių pasirašyti patvirtintus nuostatus, juos įregistruoti Juridinių asmenų registre teisės aktų nustatyta tvarka ir atlikti kitus su šiuo pavedimu susijusius veiksmus.

4. Pripažinti netekusiais galios Rokiškio rajono savivaldybės tarybos 2020 m. lapkričio 27 d. sprendimo Nr. TS-290 „Dėl Rokiškio rajono savivaldybės bendrojo ugdymo mokyklų nuostatų patvirtinimo“ 1.6 papunkčiu pavirtintus Rokiškio r. Pandėlio gimnazijos nuostatus nuo 2 punkte patvirtintų nuostatų įregistravimo Juridinių asmenų registre datos.

5. Nustatyti, kad Rokiškio rajono savivaldybės administracijos Švietimo ir sporto skyrius yra atsakingas už šio sprendimo įgyvendinimą.

Šis sprendimas per vieną mėnesį gali būti skundžiamas Regionų apygardos teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos nustatyta tvarka.

Savivaldybės meras Ramūnas Godeliauskas

Jolita Geidanienė

**DĖL TEIKIAMO SPRENDIMO PROJEKTO „DĖL ROKIŠKIO R. PANDĖLIO GIMNAZIJOS VIDAUS STRUKTŪROS PERTVARKYMO IR NUOSTATŲ PATVIRTINIMO”**

 **AIŠKINAMASIS RAŠTAS**

**Sprendimo projekto tikslai ir uždaviniai.**

Pertvarkyti Rokiškio r. Pandėlio gimnazijos struktūrą – įsteigti priešmokyklinio ugdymo grupę, priešmokyklinio ugdymo mokytojo ir priešmokyklinio ugdymo mokytojo padėjėjo pareigybes, būtinas ikimokyklinio ir priešmokyklinio ugdymo programoms įgyvendinti.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrasis planas, patvirtintas Rokiškio rajono savivaldybės tarybos 2021 m. kovo 26 d. sprendimu Nr. TS-55 „Dėl Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“.

**Sprendimo projekto esmė.**

Rokiškio r. Pandėlio universaliajame daugiafunkciame centre veikia 3 grupės. Pagal higienos normų reikalavimus maksimalus vaikų skaičius šios įstaigos grupėse turėtų būti 55 vaikai (ankstyvojo amžiaus grupėje – 15, ikimokyklinio / priešmokyklinio – 20 vaikų). Kasmet vaikų skaičius grupėse viršydavo leistiną maksimalų skaičių. 2020–2021 m. m. vaikų skaičius Pandėlio UDC – 61. Ne visi vaikai, pageidaujantys darželį pradėti lankyti jau prasidėjus mokslo metams, galėdavo gauti vietą, nes laisvų vietų nebebūdavo.

Nuo 2021-09-01 Pandėlio gimnazijos priešmokyklinio ugdymo grupę (2021 m. gegužės 5 d. duomenimis) lankys 11 vaikų. Pandėlio UDC ikimokyklinio ugdymo grupės 2021-05-05 duomenimis jau sukomplektuotos.

**Galimos pasekmės, priėmus siūlomą tarybos sprendimo projektą:**

teigiamos – sudaryta galimybė visiems vaikams, pageidaujantiems dalyvauti instituciniame ugdyme, lankyti Pandėlio UDC ikimokyklinio ugdymo grupes;

neigiamos – nenumatyta.

**Kokia sprendimo nauda Rokiškio rajono gyventojams.**

Pandėlio seniūnijos taip pat ir Kazliškio seniūnijos gyventojams, auginantiems ikimokyklinio amžiaus vaikus, bus sudaryta galimybė leisti vaikus į darželį.

**Finansavimo šaltiniai ir lėšų poreikis.**

|  |  |  |  |
| --- | --- | --- | --- |
|  | Darbo užmokestis | Sodra | **Viso (eurai)** |
| Priešmokyklinio ugdymo mokytojas 1 mėn. | 1 510 | 22 | **1 532** |
| Priešmokyklinio ugdymo mokytojo padėjėjas 1 mėn. | 718 | 11 | **729** |
| Iš viso 1 mėn. lėšos | 2 228 | 33 | **2 261** |
| Lėšų poreikis 4 mėn. | 8 912 | 132 | **9 044** |

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Švietimo ir sporto skyriaus vyriausioji specialistė Jolita Geidanienė